**Zápisnica**

**z ustanovujúceho zasadnutia obecného zastupiteľstva, konaného dňa 02.01.2015**

**na Obecnom úrade v Dolných Otrokovciach.**

**Prítomní :**

Emília Mičianová, starostka obce

Lenka Šulíková, predsedníčka MVK

Mgr. Eva Cáderová, hl. kontrolór obce

Zdenka Tabačková, administratívna pracovníčka obce

Ján Maršala, novozvolený starosta obce

Novozvolení poslanci OZ

Ing. Miroslav Cáder

Miroslav Jurčo

Ján Tamajka

Katarína Zigová

**Otvorenie zasadnutia**

Prvú časť ustanovujúceho zasadnutia OZ Obce Dolné Otrokovce otvorila a viedla Emília Mičianová.

**1. Úvodné náležitosti**

**1.1 Otvorenie zasadnutia**

Ustanovujúce zasadnutie Obecného zastupiteľstva v Dolných Otrokovciach, ktoré vzišlo

z komunálnych volieb konaných dňa 15.11.2014 bolo zvolané na 13.00 h popoludní.

Pozvaní boli okrem novozvolených poslancov aj zamestnanci obce.

Starostka obce privítala všetkých prítomných a otvorila zasadnutie.

**2**

**2.1** **Určenie zapisovateľa a overovateľov zápisnice**

Zapisovateľka: Mgr. Eva Cáderová

Overovatelia zápisnice: Ing. Miroslav Cáder, Ján Tamajka

**2.2 Oznámenie výsledkov voľby starostu a volieb do obecného zastupiteľstva a odovzdanie osvedčení o zvolení novozvolenému starostovi a poslancom novozvoleného obecného zastupiteľstva**

Emília Mičianová, starostka obce odovzdala slovo pani Lenke Šulíkovej, predsedníčke

miestnej volebnej komisie, ktorá oboznámila prítomných s výsledkami volieb do orgánov

samosprávy obce.

Za starostu Obce Dolné Otrokovce bol zvolený :

**Ján Maršala**, bytom Dolné Otrokovce, nezávislý kandidát s počtom hlasov 84

Neúspešní kandidáti:

Emília Mičianová, počet hlasov 77

Igor Šulík, počet hlasov 49

Za poslancov obecného zastupiteľstva boli zvolení :

**Katarína Zigová**, počet hlasov 125

**Mgr.Ľudovít Zelíska,** počet hlasov 102

**Miroslav Jurčo,** počet hlasov 96

**Ing. Miroslav Cáder,** počet hlasov 86

**Ján Tamajka,** počet hlasov 81

Predsedníčka miestnej volebnej komisie Lenka Šulíková, odovzdala osvedčenie o zvolení novozvolenému starostovi obce a novozvoleným poslancom obecného zastupiteľstva.

**2.3 Zloženie sľubu novozvoleného starostu obce**

Novozvolený starosta Obce Dolné Otrokovce Ján Maršalazložil zákonom predpísaný sľub starostu obce podľa § 13 ods. 2 zákona 369/1990 Zb. o obecnom zriadení v znení neskorších predpisov a prevzal insígnie. Zložený sľub potvrdil svojim podpisom. Následne odchádzajúca starostka obce Emília Mičianová odovzdala insígnie novozvolenému starostovi Jánovi Maršalovi a požiadala ho aby prevzal vedenie zasadnutia OZ.

Starosta obce prevzal vedenie zasadnutia OZ.

**3**

**3.1 Zloženie sľubu poslancov novozvoleného obecného zastupiteľstva**

Následne do rúk starostu obce Jána Maršalu, zložili zákonom predpísaný sľub poslanca obce, podľa § 26 zákona 369/1990 Zb. o obecnom zriadení v znení neskorších predpisov novozvolení poslanci obecného zastupiteľstva :

**Katarína Zigová**, počet hlasov 125

**Mgr. Ľudovít Zelíska,** počet hlasov 102, neprítomný, ospravedlnený

**Miroslav Jurčo,** počet hlasov 96

**Ing. Miroslav Cáder,** počet hlasov 86

**Ján Tamajka,** počet hlasov 81

Zložený sľub potvrdili svojim podpisom.

Ján Maršala, starosta obce skonštatoval, že počet prítomných poslancov je 4, t.j. Obecné zastupiteľstvo v Dolných Otrokovciach je spôsobilé rokovať a uznášať sa.

**3.2 Vystúpenie starostu obce**

Ján Maršala, prevzal slovo a privítal novozvolených poslancov a poprial prítomným veľa tvorivých síl pri ďalšej práci v prospech obce.

**4**

**4.1 Schválenie programu ustanovujúceho zasadnutia**

Návrh programu zasadnutia obecného zastupiteľstva

1. Zahájanie
2. Schválenie programu
3. Zloženie sľubu novozvoleného starostu
4. Zloženie sľubu poslancov
5. Príhovor novozvoleného starostu
6. Určenie platu starostu obce
7. Rôzne
8. Záver

Poslanci zobrali na vedomie výšku platu starostu.

Určenie platu starostu obce v rozsahu úväzku určenom obecným zastupiteľstvom. Starostovi patrí plat, ktorý je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu Slovenskej republiky za predchádzajúci kalendárny rok a násobku podľa alebo násobku podľa. Plat sa zaokrúhľuje na celé euro nahor. Starostovi patrí plat odo dňa zloženia predpísaného sľubu.

Výška platu starostu Obce Dolné Otrokovce je 1,49 násobok t. j. 1228,-.

Nakoľko poslanec Mgr. Ľudovít Zelíska nebol prítomný, ďalšie body neboli prerokované.

Poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva sa prenáša na ďalšie zasadnutie.

**Záver**

Týmto bol program zasadnutia vyčerpaný. Ján Maršala, starosta obce poďakoval prítomným za účasť a rokovanie obecného zastupiteľstva ukončil.

V Dolných Otrokovciach 2.1.2015

**Uznesenie 1/2015**

**Z ustanovujúceho zasadnutia obecného zastupiteľstva obce Dolné Otrokovce za dňa 2.1.2015**

Obecné zastupiteľstvo na svojom ustanovujúcom zasadnutí prerokovalo:

1. Informáciu o výsledkoch voľby starostu a volieb do obecného zastupiteľstva.
2. Poverenie poslanca ktorý bude zvolávať a viesť zasadnutia obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona SNR č. 369/1990 Zb. o obecnom zriadení v znení neskorších predpisov.
3. Návrh na zriadenie obecnej rady a na voľbu členov obecnej rady.
4. Návrh na určenie mesačného platu starostu obce.

1 informácia o výsledkoch voľby starostu a volieb do obecného zastupiteľstva

**Uznesenie č. 1**

Obecné zastupiteľstvo v Dolných Otrokovciach konštatuje, že novozvolený starosta obce Ján Maršala zložil zákonom predpísaný sľub starostu obce.

Zvolení poslanci obecného zastupiteľstva zložili zákonom predpísaný sľub poslanca obecného zastupiteľstva: Ing. Miroslav Cáder, Miroslav Jurčo, Ján Tamajka, Mgr. Ľudovít Zelíska, Katarína Zigová.

2. poverenie poslanca, ktorý bude oprávnený zvolávať a viesť zasadnutia obecného zastupiteľstva podľa § 12 ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona o obecnom zriadení sa prenáša na ďalšie zasadnutie.

**Uznesenie č. 2**

Obecné zastupiteľstvo v Dolných Otrokovciach určuje v súlade so zákonom NR SR č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov v rozsahu určenom doterajším obecným zastupiteľstvom najneskôr 90 dní pred voľbami mesačný plat starostu Jána Maršalu vo výške 1228,- Eur.